Dame i gospodo delegati, uvaženi gosti srdačno vas pozdravljam i otvaram 24. sjednicu Doma naroda Parlamentarne skupštine BiH. [[INTONIRANJE HIMNE]] Na sjednicu su pozvani naši redovni gosti predsjedavajući i članovi Predsjedništva BiH, predsjedavajući i članovi Savjeta ministara BiH, predstavnici Predstavničkog doma Parlamentarne skupštine BiH, Nezavisni odbor kao nezavisno tijelo policijskih struktura BiH, te predstavnici međunarodnih organizacija u BiH koji redovno prate rad našeg Doma. Sve one koji su prisutni na ovoj sjednici srdačno pozdravljam. Sjednici prisustvuje, dakle, 14 delegata – 4 iz reda bošnjačkog naroda, 5 iz reda hrvatskog naroda i 5 iz reda srpskog naroda. Iz opravdanih razloga sjednici danas ne prisustvuje kolege Asim Sarajlić. Kao što vam je poznato u pozivu za sjednicu u sklau sa članom 155. Poslovnika, na početku sjednice, a prije rasprave o dnevnom redu, delegatima će biti omogućeno da postave delegatska pitanja u usmenoj formi. Podsjećam da su vam zajedno sa pozivom za 24. sjednicu Doma naroda upućeni i dopisi u vezi sa procedurom postavljanja delegatskih pitanja u usmenoj formi. Navedeni dopis, odnosno obavještenje, pardon, o mogućnosti postavljanja delegatskih pitanja u usmenoj formi na 24. sjednici Doma naroda Parlamentarne skupštine BiH takođe je upućeno predsjedavajućem Savjeta ministara BiH i Generalnom sekretarijatu Savjeta ministara BiH. Konstatujem da nije bilo dostavljenih najava za postavljanje delegatskih pitanja u skladu sa članom 156. stav (1) Poslovnika. Napominjem da je delegat Zlatko Miletić uputio je najavu za postavljanjem delegatskog pitanja u usmenoj formi poslanicima i delegatima Parlamentarne skupštine BiH. Konstatujem da navedeno delegatsko pitanje nije u skladu sa članom 155. stav (1) Poslovnika Doma naroda, te stoga neće biti razmatrano na ovoj sjednici. Žlim vas podsjetiti i na to da smo uputili obavješetenje Javnom radio televizijskom sistemu BiH radi obezbjeđenja direktnog televizijskog prednosa ovog dijela sjednice u skladu sa članom 155. stav (1) Poslovnika. Za 24. sjednicu predlažem sledeći izmijenjeni dnevni red ili dopunjeni Dnevni red 1. Usvajanje Zapisnika sa 23. sjednice Doma naroda Parlamentarne skupštine BiH; 2. Zahtjev delegata Kluba bošnjačkog naroda za razmatranje Prijedloga zakona o izmjenama Zakona o platama i naknadama u institucijama Bosne i Hercegovine po 2 hitnom postupku, u skladu sa članom 124. Poslovnika Doma naroda, broj: 02-02-1- 1057/22 od 30. 06. 2022. godine; 3. Prijedlog zakona o izmjenama Zakona o platama i naknadama u institucijama Bosne i Hercegovine (prvo čitanje) po skraćenom postupku, u skladu sa članom 123. Poslovnika Doma naroda, predlagač: Predstavnički dom Parlamentarne skupštine BiH, broj: 02-02- 1-371/22 od 11. 03. 2022. godine; 4. Prijedlog zakona o izmjenama i dopunama Zakona o akcizama u Bosni i Hercegovini (drugo čitanje), predlagač: Savjet ministara BiH, broj: 01,02-02-1-1153/21 od 04. 06. 2021. godine; 5. Prijedlog zakona o izmjenama Zakona o akcizama u Bosni i Hercegovini (prvo čitanje), predlagač: Predstavnički dom Parlamentarne skupštine BiH, broj: 02-02-1-298/22 od 11. 03. 2022. godine; 6. Prijedlog zakona o izmjeni Zakona o radu u institucijama BiH (prvo čitanje), predlagač: Predstavnički dom Parlamentarne skupštine BiH, broj: 01-02-1-107/22 od 29. 04. 2022. godine; 7. Izvještaj komisije Kolegijuma o nastojanju za postizanje saglasnosti o Zahtjevu Predstavničkog doma Parlamentarne skupštine BiH za razmatranje Prijedloga zakona o dopuni Zakona o osnovama bezbjednosti saobraćaja na putevima u Bosni i Hercegovini po hitnom postupku, u skladu sa članom 124. Poslovnika Doma naroda, broj: 01-02-1- 1904/21 od 09. 06. 2022. godine; 8. Izvještaj komisije Kolegijuma o nastojanju za postizanje saglasnosti o Izvještaju o izvršenju Budžeta institucija BiH i međunarodnih obaveza BiH za 2020. godinu, podnosilac: Predsjedništvo BiH, broj: 01,02-16-1-1456/21 od 21. 07. 2021. godine; 9. Izvještaj o radu Nezavisnog odbora kao nezavisnog tijela policijske strukture Bosne i Hercegovine za 2021. godinu, broj:05/1-50-15-646/22 od 25. 04. 2022. godine; 10. Plan rada Nezavisnog odbora kao nezavisnog tijela policijske strukture Bosne i Hercegovine za 2022. godinu, broj: 05/1-50-15-647/22 od 25. 04. 2022. godine; 11. Prijedlog odluke o imenovanju članova Savjeta nacionalnih manjina Bosne i Hercegovine, podnosilac: Zajednička komisija za ljudska prava, broj: 03/6-34-1-684-2/22 od 23. 06. 2022. godine; 12. Prijedlog odluke o imenovanju direktora i dva zamjenika direktora Agencije za prevenciju korupcije i koordinaciju borbe protiv korupcije, podnosilac Izvještaja o utvrđivanju rang-liste kandidata: Komisija za izbor i praćenje rada Agencije za prevenciju korupcije i koordinaciju borbe protiv korupcije, broj: 05/8-50-15-940/22 od 15. 06. 2022. godine; 13. Delegatska inicijativa Dragana Čovića koja glasi:“ Predlažem da Dom naroda Parlamentarne skupštine Bosne i Hercegovine usvoji Zaključak o prihvaćanju Radne definicije antisemitizma Međunarodnog saveza za sjećanje na holokaust“, broj: 02-50-6-1032/22 od 28. 06. 2022. godine; 14. Davanje saglasnosti za ratifikaciju Protokola kojim se izmjenjuje i dopunjava Konvencija o zaštiti pojedinaca u vezi sa automatskom obradom ličnih podataka, broj: 01,02-21-1-977/22 od 21. 06. 2022. godine; 15. Davanje saglasnosti za ratifikaciju Sporazuma o finansiranju Programa aktivnosti prekogranične saradnje Bosna i Hercegovina – Crna Gora 2018 - 2020, za 2020. godinu, između Evropske komisije, Bosne i Hercegovine i Vlade Crne Gore, broj: 01,02-21-1- 987/22 od 23. 06. 2022. godine; 16. Davanje saglasnosti za ratifikaciju Ugovora o grantu (Regionalni projekat čvrstog otpada u Živinicama) između Bosne i Hercegovine i Evropske banke za obnovu i razvoj koji se odnosi na investicioni grant od Švedske agencije za međunarodni razvoj i saradnju (SIDA), broj: 01,02-21-1-993/22 od 24. 06. 2022. godine; 3 17. Davanje saglasnosti za ratifikaciju Okvirnog sporazuma o finansijskom partnerstvu između Evropske komisije i Bosne i Hercegovine o posebnim aranžmanima za sprovođenje finansijske pomoći Unije Bosni i Hercegovini u okviru Instrumenta pretpristupne pomoći (IPA III), broj: 01,02-21-1-1170/22 od 21. 07. 2022. godine; 18. Davanje saglasnosti za ratifikaciju Ugovora o grantu (Koridor 5c u FBiH – Dio 3 – Pogddionica: Poprikuše-Nemila) između Bosne i Hercegovine i Evropske banke za obnovu i razvoj koji se odnosi na investicioni grant iz programa Evropskog zajedničkog fonda za Zapadni Balkan, broj: 01,02-21-1-1079/22 od 06. 07. 2022. godine; 19. Davanje saglasnosi za ratifikaciju Ugovora o grantu (Koridor 5c2 u FBiH – Dio 3 – Poddionica: Tunel Ivan) između Bosne i Hercegovine i Evropske banke za obnovu i razvoj, koji se odnosi na investicioni grant iz programa Evropskog zajedničkog fonda za Zapadni Balkan, broj: 01,02-21-1-1149/22 od 18. 07. 2022. godine. To je usaglašeni i predloženi dnevni red. Prelazimo na raspravu.
[[nije uključen mikrofon]] Nema rasprave.
Nema rasprave pošto je usaglašeni dnevni red i poslovnički je sve ispoštovano. Prelazimo na prvu tačku, to je, Ad. 1. Usvajanje Zapisnika sa 23. sjednice Doma naroda Parlamentarne skupštine Bosne i Hercegovine Otvaram raspravu. Je li se javlja neko? Ne javlja niko. Zaključujem raspravu i prelazimo na glasanje. Glasamo o Zapisniku sa 23. sjednice Doma naroda. Dakle, prisutno 13 – za 12, protiv niko, uzdržan 1. Federacija BiH – 8 za, protiv niko, uzdržan 1. Republika Srpska – 4 za, protiv niko, uzdržan niko. Konstatujem da je usvojen Zapisnik sa 23. sjednice Doma naroda Parlamentarne skupštine BiH. 4 Prelazimo na drugu tačku, Ad. 2. Zahtjev delegata Kluba bošnjačkog naroda za razmatranje Prijedloga zakona o izmjenama Zakona o platama i naknadama u institucijama Bosne i Hercegovine po hitnom postupku, u skladu sa članom 124. Poslovnika Doma naroda, broj: 02-02-1- 1057/22 od 30. 06. 2022. godine
[[nije uključen mikrofon]] Imate gospodina Miletića.
Za riječ se javio gospodin Miletić, izvolite.
Hvala lijepo gospodine predsjedavajući. Evo, srdačno vas sve, zaista, pozdravljam, kolegice i kolege, prisutne, ministre i zamjenike iz Vijeća ministara, kolege iz Zastupničkog doma, koji su ovdje prisutni, naravno i naše službenike koji podržavaju naš rad. S obzirom na činjenicu, a to pitanje je usko vezano za vaše kršenje Poslovnika i to na flagrantan način drugi put, a imajući u vezi da ste odbili ovo moje ustvari zastupničko pitanje koje se upravo odnosi na ovo pitanje, hoću da vam skrenem pažnju na jednu vrlo važnu stvar, a prvi put ste to uradili kad smo razgovarali o onim privilegijama, pa ste mi poslali akt kako vas trojica ne predstavljate u biti bilo kakav organ i da se, kao biva, vama trojici ne može postaviti nikakvo pitanje. Znači, moja nakana je upravo bila oko realizacije ove inicijative ili ovog prijedloga zastupnika iz Kluba bošnjačkog naroda, s obzirom da sam ja na 23. sjednici glasao protiv ovog prijedloga da se imenovanim i izabranim funkcionerima u institucijama BiH ne povećava plata za ovaj iznos kako je to bilo rečeno, odnosno kako je to usvojeno. S obzirom na činjenicu da će nama ovdje biti povećan taj iznos, pa neki su čak iznosili različite iznose u tom smislu, neko je govorio da je to 500, 600, neko 700 maraka, sasvim je nebitno. 5 Ja sam vas htio zamoliti, evo da iskoristim priliku, a na kraju ću nešto reći oko samog dokumenta, da je moja nakana bila da, naravno, od vas ko to želi, ko je u finansijskoj prilici ili da, evo, shvatite kako god to hoćete, pa i pod rizikom da me nazovete populistom, ja bih vas zaista zamolio da taj višak novca koji primite uplatite u dobrotvorne svrhe s obzirom na činjenicu, a evo imali smo priliku da vidimo našu Lanu Pudar, koja je u dva dana osvojila dvije zlatne medalje na Evropskom prvenstvu, da dijete skuplja pare da ide i da učestvuje, ustvari i da predstavlja BiH na tako uspješan način, a da nismo u stanju da pomognemo od onog famoznog bazena, za koji evo čekamo još niko krampom nije, je li, zakopao ništa, s obzirom da ste nas informisali ovdje da je odvojeno 8 miliona, ja uopšte ne vidim da to ko pravi, hoće li pravit. Ali nebitno, znači, suština moje molbe je da taj višak novca, ako ste raspoloženi uplatimo toj djevojci s obzirom da treba da učestvuje na Svjetskom prvenstvu u Peru i da to iziskuje veća finansijska izdvajanja. Ja ću ostavit uplatnicu ovdje u Sekretarijatu, pa vas molim ko bude voljan da, evo, na taj način pomognemo uspjeh ove naše mlade sportašice i nadam se da je to svima u interesu u BiH. Kad je u pitanju ovaj prijedlog, ja sam i prošli put rekao, kad je, kad smo vodili, uvjetno rečeno, djelimičnu raspravu oko ovoga, mislim da je on dobar i da je nedopustivo da u stanju u kakvom se nalaze građani BiH, mislim na njihovu neimaštinu, i da nam 25% stanovništva živi na granici siromaštva, da nam polovina radnika u Republici Srpskoj i Federaciji ima plaću 650 maraka i niže, da mi zaista nama, odnosno funkcionerima, izabranim i imenovanim licima prošli put ovim aktom povećavamo platu, mislim zaista da je to morbidno. A pogotovo sa aspekta što smo, bar kad je u pitanju naš mandat, a nisu puno nešto bolji ni ovi ostali državni organi, uključujući i Vijeće ministara, ako hoćete i Zastupnički dom, da maltene pola mandata smo proveli ne radeći. Znači, u svakom slučaju predlog iz Kluba bošnjačkog naroda podržavam u punom smislu te riječi i nadam se da ćemo ovu grešku, evo da je tako nazovem, ispravit na ovaj način i da ćete imat razumijevanja zaista jel' građani u ovom trenutku to od nas očekuju. Hvala vam lijepa.
Zahvaljujem kolegi Miletiću. Više ne postoje prijavljeni za, potrebu za glasanjem. Dajte da se izjasnimo, glasamo o proceduri, dakle, o tome da li ćemo Prijedlog zakona razmatrati po hitnom postupku u skladu sa članom 124. Poslovnika Doma naroda. Da se izjasnimo. Pristuno 14 – za 6, protiv 8, uzdržan niko. Federacija BiH – za 5, protiv 4, uzdržan niko. Republika Srpska – 1 za, 4 protiv, niko uzdržan. Dakle, Zahtjev za razmatranje Prijedloga zakona o izmjenama Zakona o platama i naknadama u institucijama Bosne i Hercegovine po hitnom postupku u skladu sa članom 124. Poslovnika po hitnom postupku nije usvojen. Prelazimo na
[[nije uključen mikrofon]] Glasamo o skraćenom. 6
Dakle, sad glasamo o skraćenom postupku. Dakle, sad se izjašnjavamo hoćemo li za, jesmo li za to da se ovaj Zakon razmatra i usvaja po skraćenom postupku. Da, molim, dakle, prisutno je 14 – za 6, protiv 7, uzdržan 1. Nemamo opšte, nemamo entitetske većine. Dakle, konstatujem da nije prihvaćena skraćena procedura i ovaj Zakon ide u redovnu proceduru. Prelazimo na tačku tri – Prijedlog zakona o izmjenama zakona o platama i naknadama. Je li ovo to?
Jeste, jeste.
Koja je tačka skinuta.
[[nije uključen mikrofon]] Tačka ...
Dakle, tačka tri, Ad. 3. Prijedlog zakona o izmjenama Zakona o platama i naknadama u institucijama Bosne i Hercegovine (prvo čitanje) po skraćenom postupku, u skladu sa članom 123. Poslovnika Doma naroda, predlagač: Predstavnički dom Parlamentarne skupštine BiH, broj: 02-02-1-371/22 od 11. 03. 2022. godine Ovo je prvo čitanje Prijedloga zakona član 103. Poslovnika, prvo se vodi rasprava o potrebi donošenja i principima na kojima je Prijedlog zakona zasnovan. Dobili ste Mišljenje Zakonodavnog sektora, Ustavnopravne komisije Doma naroda i Komisije za finansije i budžet Doma naroda. Zakonodavno-pravni sektor je utvrdio da Prijedlog zakona nije u potpunosti usklađen sa odredbama člana 95. Poslovnika Doma naroda, a da je usklađen sa Jedinstvenim pravilima za izradu pravnih propisa u institucijama BiH i da Prijedlog zakona treba dopuniti mišljenjem Agencije za zaštitu ličnih podataka u BiH i Direkcije za evropske integracije BiH. Direkcija za evropske integracije BiH je dostavila 17.03.2022. godine svoje Mišljenje, a Agencija za zaštitu ličnih podataka 16.03.2022. godine. Ustavnopravna komisija Doma naroda konstatovala je da je Prijedlog zakona usaglašen s Ustavom i pravnim sistemom BiH. Komisija je za finansije i budžet Doma naroda podržala je principe Prijedloga zakona. Riječ dajem predsjedavajućoj Komisije za finansije i budžet, Dušanki Majkić, ako ima potrebe. 7
/nije uključen mikrofon/
Nema, hvala lijepo. Riječ dajem predlagaču Zakona, ako ima potrebe. ____________(?) [[nije uključen mikrofon]] Ne, hvala lijepo. Otvaram raspravu. Da li se neko javlja za raspravu? Ne javlja niko. Zaključujem raspravu. Glasamo o Prijedlogu zakona o izmjenama Zakona o platama i naknadama u institucijama Bosne i Hercegovine u prvom čitanju. Prisutno 14 delegata – za 13, protiv niko, uzdržan 1. Imamo opštu, imamo entitetsku većinu i konstatujem Prijedlog zakona o izmjenama Zakona o platama i naknadama u institucijama Bosne i Hercegovine je usvojen. ____________(?) [[nije uključen mikrofon]]
Nek se ponovi glasanje.
Da se ponovi glasanje. Molim da se izvuče kartica, hajde. Molim da ponovimo glasanje. Dakle, pristuno 13 – za 13, niko protiv, niko uzdržan. Federacija BiH – za 8, niko protiv, niko uzdržan. Republika Srpska – 5 za, niko portiv, niko uzdržan. Konstatujem Prijedlog zakona o izmjenama Zakona o platama i naknadama u institucijama Bosne i Hercegovine je usvojen. 8 Prelazimo na četvrtu tačku, Ad. 4. Prijedlog zakona o izmjenama i dopunama Zakona o akcizama u Bosni i Hercegovini (drugo čitanje), predlagač: Savjet ministara BiH, broj: 01,02-02-1-1153/21 od 04. 06. 2021. godine Ovo je drugo čitanje, u drugom čitanju vodi se rasprava o amandmanima i glasa se o Prijedlogu zakona. Dobili ste Izvješaj Komisije za finansije i budžet Doma naroda, Komisija je prihvatila tekst Prijedloga zakona, te predlaže Domu njegovo usvajanje. Predstavnički dom je na 28. sjednici, održanoj 27.04.2022. godine, usvojio Prijedlog zakona o izmjenama i dopunama Zakona o akcizama u BiH u drugom čitanju. Riječ dajem predsjedavajućoj Komisije za finansije i budžet Dona naroda, gospođi Majkić, ako ima potrebe. Izvolite.
Evo da, danas imamo dva zakona koji sugerišu na isto, u pitanju su akcize, treba reći nekoliko riječi. Dakle, šta rješava ovaj Zakon? Ovaj Zakon, znači, koji se zove Prijedlog zakona o izmjenama i dopunama Zakona o akcizama BiH, čiji je predlagač Savjet ministara reguliše pitanje obaveze plaćanja akciza na duvanske proizvode i izjednačava poreske obveznike koji prometuju duhan sa poreskim obaveznicima koji prometuju druge akcizne proizvode. Dakle, prema sada važećem zakonu akcize na duvanske proizvode se plaćaju prilikom preuzimanja akciznih markica, to samo za njih važi ni za kog drugog, a dok se kod drugih proizvoda plaća prilikom prvog prometa ili prilikom uvoza proizvoda. Usvajanjem ovog Zakona, dakle, na koji nije bilo amandmana, postiže se ta ujednačenost i ravnopravnost i time smo pomogli proizvođačima i onima koji prometuju duvanske proizvode da ne odustaju od tog posla i tu razliku smo otklonili i u svakom slučaju sigurno će pomoći daljem radu njihovom i proizvodnji. Hvala vam.
Zahvaljujem kolegici Majkić. Riječ sada dajem predlagaču Zakona, ako ima potrebe. ____________(?) [[nije uključen mikrofon]] Nema, ne javlja se. Otvaram raspravu. Da li se neko javlja za raspravu? Ne javlja niko. Zaključujem raspravu. 9 Glasamo o Prijedlogu zakona o izmjenama i dopunama Zakona o akcizama u Bosni i Hercegovini u drugom čitanju Dakle, prisutno je 14 delegata – za je glasalo 13, protiv 1, uzdržan niko. Federacija BiH – 9 za, protiv niko, uzdržan niko. Republika Srpska – 4 za, protiv 1, uzdržan niko. Konstatujem, dakle, Zakon o izmjenama i dopunama Zakona o akcizama u Bosni i Hercegovini je usvojen. Prelazimo na tačku pet, Ad. 5. Prijedlog zakona o izmjenama Zakona o akcizama u Bosni i Hercegovini (prvo čitanje), predlagač: Predstavnički dom Parlamentarne skupštine BiH, broj: 02-02- 1-298/22 od 11. 03. 2022. godine
... ima potrebe da se kaže nekoliko riječi, s obzirom da se odnosi na ovaj Zakon o izmjenama Zakona o akcizama kojim se reguliše pitanje iznosa akciza za naftne derivate. Moram vam reći da malo kad u životu dođe vam ovakav primjer zakona za kog bi najbolje bilo glasati protiv i zauvijek završiti s njim. S obzirom da smo u docnji s vremenom, s obzirom da uskoro prestaje mandat, s obzirom da su građani od nas očekivali da riješimo nešto pitanje, pitanje iznosa akciza za naftne derivate, mi nemamo tu mogućnost, zato je Komisija za finansije i budžet podržala principe ovog Zakona. Ali pazite šta se, šta je urađeno u prijedlogu i koliko ti zakoni po hitnom postupku koji se šalju iz, usvojeni iz Predstavničkog doma šta oni znače, vidi se da niko nema vremena da se zadrži jednu sekundu na njima. I šta su uradili? Član 17. koji iznosi akciza i naftnih derivata, on se briše i šta kaže dalje, znači, nema više sve je nula nula. Ne govori se o ograničenju njegovome. A na drugoj, u drugom članu kaže da će se taj zakon primjenjivati samo šest mjeseci, a da će Savjet ministara svojom odlukom produžiti primjenu ovog Zakona. Prva stvar, dakle, radi se o zakonu koji ima ograničen rok trajanja. Kad vi izbacite ovaj iznos akciza za naftne derivate i svedete ih na nulu, on je, on je, nema ograničenja on je, dakle, takav i strašan hendikep je imati ovakav prijedlog zakona koji uništava Zakon o akcizama. I druga stvar, ne može 10 Savjet ministara, nije to zakonodavac da on odlučuje koliko će trajati rok i kaće to biti novi rok i hoće li se produžavati ili neće. Evo, već sad vidimo da se situacija na tržištu naftnih derivata značajno promijenila u odnosu na stanje kad smo mi o tome govorili. Dakle, ja sam prihvatila da glasam za ovaj Zakon ovakav kakav je, nikakav i da amandmanski pokušam da ga na, da ga popravimo. Ako ne uspijemo amandmanski da popravimo nećemo ga podržati, jer ovo sada znači da više nema akciza na naftne derivate u BiH. To je, ko može danas da predvidi kaće se konstituisati novi organi vlasti i kaće početi, kaće se konstituisati i Parlamentarna skupština BiH? Niko. A ovo su stvari koje moraju biti egzaktne. Dakle, vidjećemo kako će se to u drugom čitanju provoditi. Hvala vam.
Zahvaljujem kolegici Majkić. Riječ dajem predlagaču Zakono, ako ima potrebe.
Ima.
Ima, evo kolega izvolite, Saša Magazinović.
Poštovani predsjedavajući, zamjenici, kolegice i kolege sve vas srdačno pozdravljam, samo kratko. Prije 140 dana Predstavnički dom je usvojio ovaj Zakon, kada je Dom naroda raspravljao o ovom Zakonu argument za tri ili četiri delegata da ga ne prihvate u hitnoj proceduri je bio da nije, evo sada ću ih čak i citirati, usklađen sa Ustavom i zakonom. Na jučerašnjoj sjednici Ustavnopravne komisije Doma naroda jednoglasno je potvrđeno da je Zakon usklađen sa Ustavom i zakonima države BiH. Drugi argument koji je bio je bio da to oštećuje budžete. I to znamo, čim se odričemo jednog dijela prihoda naravno da će biti manje u budžetu, međutim u međuvremenu su obje entitetske vlade kazale da to ne predstavlja za njih problem, jer se radi o iznosu od cirka 300 miliona ukupno, a suficit budžeta trenutno je mnogo veći od toga i mene raduje da su u međuvremenu dvije entitetske vlade ovo podržale. Ja se zahvaljujem na podršci i Ustavnopravnoj komisiji i komisiji kojom predsjedava gospođa Majkić, razgovarali smo i o suštini Zakona, o nekim stvarima se slažemo, ne slažemo, ja se slažem, gospođo Majkić, da sve ono što mislite da treba popraviti, treba biti popravljeno, ali isto tako smo svi svjesni očekivanja i samo ću reći još jednu rečenicu. Kada smo govorili o ovom Zakonu gorivo je bilo jeftinije nego što je danas, dakle, ovo je i te kako još uvijek aktuelno pitanje i iskustva iz regije, koja ste i Vi spomenuli, govore da nema nikakvog razloga da i u BiH ne posegnemo za jednom ovakvom mjerom, a ja vjerujem da su se sad stekli uslovi i ono što sam vidio na obje sjednice i na Ustavnopravnoj i na komisiji kojom Vi predsjedavate da postoji raspoloženje za to. Hvala.
Zahvaljujem poslaniku Magazinoviću. Otvaram raspravu. 11 Ko se javlja za riječ? Zlatko Miletić, izvolite.
Hvala lijepo. Ako se ne varam ovo je treći put da razgovaramo o ovom Prijedlogu o izmjenama i dopunama Zakona o trošarinama u BiH. Ja ću još jednom iskoristiti priliku da se uvaženim predlagateljima još jednom zahvalim i bez obzira iz koje oni političke opcije dolaze, mislim da je ova inicijativa dobra, al' ako pogledate ona je dostavljena u trećem mjesecu i bez veze smo sasvim izgubili četiri mjeseca, uslovno rečeno, u tim nekim političkim igrama, hoćemo li ovakav prijedlog izmjena i dopuna zakona donijeti ili ne. Ovom prilikom se zahvaljujem jel' gospodi iz jedne i iz druge komisije što su imali razumijevanja i da su konačno poslušali glas javnosti zaista da ovakvu vrstu zakona donesemo jel' će ona bit mnogim građanima BiH od pomoći, pa čak i oni koji samo gorivo koriste u smislu jel' provođenja nekih svojih individualnih prohtjeva, ali Bogami gledajući ove poljoprivrednike, pogotovo u Semberiji, u Bijeljini, kad vidite kako se naši poljoprivrednici muče kako da iznađu novac i kako da plasiraju svoju robu na tržištu i kakve sve troškove imaju, uključujući jel' ovo gorivo, onda vidite koliko je neophodno donošenje takve mjere. Ja sam se u šali na društvenim mrežama našalio pa sam rekao otprilike da li to naše nadležne institucije čekaju da gorivo poskupi na 5 KM da bi se mi pomakli s mrtve tačke i da napravimo nešto za građane ove zemlje. Da ne budem previše licemjeran, degutantan i da ne pominjem koliko je ovo važno želim samo da skrenem pažnju na još jednu stvar. Ja kad je donešen ovaj Zakon, pogotovo u vrijeme gospodina Vigemarka, to je bio čitav cirkus oko toga da se ove akcize uvedu. Građani BiH, ako hoćete i sva tri naroda u BiH, nikad nisu na javan i transparentan način vidjeli kako se godinama koriste ova sredstva koja se skupe na ovaj način. Znači, radi se o iznosu od nekoliko milijardi i ja bih zaisata molio da, ako ne mi možda neko u budućnosti, neki novi sastav posveti dužnu pažnju i da se samo u tom kontekstu organizuje jedna posebna sjednica koja će razmotrit kako i na koji način se taj novac troši. Hvala još jednom, hvala lijepo.
Zahvaljujem kolegi Miletiću. Više nema prijavljenih za raspravu. Glasamo o Prijedlogu zakona o izmjenama Zakona o akcizama u Bosni i Hercegovini u prvom čitanju. Dakle, prisutno 14 – za 13, protiv niko, uzdržan 1. ____________(?) [[nije uključen mikrofon]] Ponovite glasanje. Ponovite glasanje. Od prisutnih 14 – za je glasalo 14, niko protiv, niko uzdržan. Imamo, znači, entitetsku i opštu većinu i konstatujem da je Prijedlog zakona o izmjenama Zakona o akcizama u Bosni i Hercegovini usvojen u prvom čitanju. 12 Prelazimo na šestu tačku, to je, Ad. 6. Prijedlog zakona o izmjeni Zakona o radu u institucijama BiH (prvo čitanje), predlagač: Predstavnički dom Parlamentarne skupštine BiH, broj: 01-02-1-107/22 od 29. 04. 2022. godine
/nije uključen mikrofon/
Ne, hvala lijepo. Riječ dajem predlagaču Zakona, ako ima potrebe. Kolegica Lepić, izvolite.
Dobar dan, ja pozdravljam sve prisutne. Evo, ja ću vrlo kratko, dakle vidjeli ste o čemu je riječ i o kojoj je ustvari ciljnoj skupini riječ. Naime, radi se o tome da u postojećem Zakonu o radu u institucijama BiH pravo na skraćeno radno vrijeme ukoliko se radi o roditelju teže hendikepiranog djeteta, mislim takva je trenutno formulacija u Zakonu, ima samo samohrani roditelj, da su već entitetski zakoni uveli ovakvu odredbu, dakle, koja je ovdje predložena, da ukoliko su oba roditelja zaposlena, a imaju, dakle, teže hendikepirano dijete, da jedan od roditelja ima pravo na skraćeno radno vrijeme i evo mislim da je to zaista nešto što treba ispraviti. Ja se, ja i kolegica se za ovo borimo već jedno tri godine i evo nadam se da ćete uvažiti potrebu za donošenje ovakvog zakona. Hvala lijepo.
Zahvaljujem .... [[nije uključen mikrofon]] Otvaram rasrpavu. Je li se neko javlja za riječ? Ne javlja niko. Zaključujem raspravu. 13 Glasamo o Prijedlogu zakona o izmjeni Zakona o radu u institucijama BiH u prvom čitanju. Prisutno 14 delegata – za glasalo 14, niko protiv, niko uzdržan. Dakle, konstatujem da je Prijedlog zakona o izmjeni Zakona o radu u institucijama BiH usvojen u prvom čitanju. Prelazimo na sedmu tačku, Ad. 7. Izvještaj komisije Kolegijuma o nastojanju za postizanje saglasnosti o Zahtjevu Predstavničkog doma Parlamentarne skupštine BiH za razmatranje Prijedloga zakona o dopuni Zakona o osnovama bezbjednosti saobraćaja na putevima u Bosni i Hercegovini po hitnom postupku, u skladu sa članom 124. Poslovnika Doma naroda, broj: 01-02-1-1904/21 od 09. 06. 2022. godine Na sjednici Doma naroda održanoj 15.06.2022. godine razmatran je zahtjev Predstavničkog doma Parlamentarne skupštine BiH za razmatranje Prijedloga zakona o dopuni Zakona o osnovama bezbjednosti saobraćaja na putevima u BiH po hitnom postupku u skladu sa članom 124. Poslovnika Doma naroda. Prilikom glasanja navedni zahtjev nije dobio potrebnu entitetsku većina, pa je uslijedilo usaglašavanje u Kolegijumu Doma kao komisiji. Dobili ste izvještaj Komisije Kolegijuma Doma naroda o nastojanju za postizanje saglasnosti o navedenom zahtjevu. Kolegij nije postigao saglasnost, ovdje nema, dakle, rasprave. U skladu sa članom 75. stav (4) Poslovnika Doma naroda glasamo o zahtjevu Predstavničkog doma Parlamentarne skupštine BiH za razmatranje Prijedloga zakona o dopuni Zakona o osnovama bezbjednosti saobraćaja na putevima u BiH po hitnom postupku u skladu sa članom 124. Poslovnika Doma naroda. Molim da se izjasnimo. Dakle, prisutno je 14 – za 7, protiv 5, uzdržana 2. Nemamo opšte većine.
Imamo opštu, nemamo entitetske.
Nemamo entitetsku većinu. Dakle, Federacija BiH – 7 za, protiv 1 uzdržan 1. Republika Srpska –niko za, 4 protiv, 1 uzdržan. Dakle, konstatujem, zahtjev za razmatranje Prijedloga zakona o dopuni zakona o osnovama bezbjednosti saobraćaja na putevima u BiH po hitnom postupku u skladu sa članom 124. Poslovnika nije usvojen. Sada se izjašnjavamo o skraćenoj proceduri. Molim da se izjasnimo. Znači, prisutno 14 – za 6, protiv 7, uzdržan 1. Federacija BiH – 5 za, protiv 4, uzdržan niko. Republika Srpska – 1 za, protiv 3 i uzdržan 1. Konstatujem, ovdje nema opšte većine. Dakle, nije prihvaćena skraćena procedura, ovaj Zakon ide u redovnu proceduru. Prelazimo na tačku osam, 14 Ad. 8. Izvještaj komisije Kolegijuma o nastojanju za postizanje saglasnosti o Izvještaju o izvršenju Budžeta institucija BiH i međunarodnih obaveza BiH za 2020. godinu, podnosilac: Predsjedništvo BiH, broj: 01,02-16-1-1456/21 od 21. 07. 2021. godine Na 23. sjednici Doma naroda održanoj 15. 06.2022. godine razmatran je Izvještaj o izvršenju Budžeta institucija BiH i međunarodnih obaveza BiH za 2020. godinu. Prilikom glasanja navedeni Izvještaj nije dobio potrebnu entitetsku većinu, pa je uslijedilo usaglašavanje u Kolegiju Doma naroda kao komisiji. Dobili ste izvještaj Komisije Kolegijuma Doma naroda o nastojanju za postizanje saglasnosti o navedenom Izvještaju. Kolegijum nije postigao saglasnost, ovdje nema, rasprave. Dakle, sada glasamo u drugom krugu. Glasamo, dakle, izjašnjavamo se. Dakle, prisutno 14 – za 6, protiv 1, uzdržanih 7. Federacija BiH – 6 za, protiv 1, uzdržan 2. Republika Srpska – za niko, protiv niko, uzdržanih 5. Nemamo opšte većine.
/nije uključen mikrofon/
Molim?
/nije uključen mikrofon/
A prošlo ..., da da. Ok. Konstatujem da je Izvještaj o izvršenju Budžeta institucija BiH i međunarodnih obaveza BiH za 2020. godinu je usvojen. Prelazimo na devetu tačku, Ad. 9. Izvještaj o radu Nezavisnog odbora kao nezavisnog tijela policijske strukture Bosne i Hercegovine za 2021. godinu, broj:05/1-50-15-646/22 od 25. 04. 2022. godine Dobili ste Mišljenje Zajedničke komisije za odbranu i bezbjednost BiH. Komisija nije prihvatila Izvještaj. Predstavnički dom je na 30. sjednici održanoj 27.06.2022. godine usvojio Izvještaj. Riječ dajem kolegi, a kolega Sarajlić nije tu. Riječ dajem podnosiocu Izvještaja ako je prisutan. Izvolite ako ima potrebe.
/nije uključen mikrofon/
Izvinjavam se, ima li neko potrebe iz Komisije ko zamjenjuje Sarajlića? 15 Nema. Ako ima potrebe... niko ne zahtjeva. Dakle, glasamo o Izvještaju o radu Nezavisnog odbora kao nezavisnom tijelu policijske strukture BiH za '21. godinu. Prisutno 14 – za 5, protiv 6, uzdržano 3. Dakle – Federacija BiH za 5, protiv 2, uzdržana 2. Republika Srpska – za niko, protiv 4, uzdržan 1. Dakle, imamo opštu, nemamo...
Nema opšte većina.
Nema opšte većine. Dakle, konstatujem da Izvještaj o radu Nezavisnog odbora kao nezavisnog tijela političke strukture BiH za 2021. godinu nije usvojen.
/nije uključen mikrofon/
/nije uključen mikrofon/
To samo kad je zakon. Prelazimo na tačku 10., Ad. 10. Plan rada Nezavisnog odbora kao nezavisnog tijela policijske strukture Bosne i Hercegovine za 2022. godinu, broj: 05/1-50-15-647/22 od 25. 04. 2022. godine Dobili ste Mišljenje Zajedničke komisije za odbranu i bezbjednost BiH. Komisija nije prihvatila Plan rada Nezavisnog odbora kao nezavisnog tijela policijske strukture BiH za '22. godinu. Predstavnički dom je na 30. sjednici održanoj 27.06.2022. godine usvojio Plan rada Nezavisnog odbora. Riječ dajem Asimu Sarajliću kojeg je Zajednička komisija ovlastila za izvjestioca na sjednici Doma naroda. Dakle, Zajednička komisija je ovlastila kolegu Sarajlića i on nije prisutan. Riječ dajem podnosiocu izvještaja ako je prisutan i ima potrebe. ____________(?) [[nije uključen mikrofon]]
/nije uključen mikrofon/
Otvaram raspravu. Ako se neko javlja za riječ. Izvolite. Kolega Miletić. Izvolite.
Oprostite, znači ima ovdje, koliko mogu da vidim da li je ovo stari Plan rada, jer kod mene piše da je ovo Plan rada za 2020. godinu, a u naslovu imamo da je za 2022., pa evo da mi neko objasni da li se radi o tehničkom problemu, uvjetno rečeno o prepisivanju ili o nečemu drugom? Ali zaista ono što želim da kažem, znači, evo prisutan je koliko vidim evo iz ovog Neovisnog odbora gospodin Uroš Pena sa kojim sam imao čast i zadovoljstvo da surađujem dok je bio direktor policije Republike Srpske i zaista sam uživao u tom drugarstvu i našoj suradnji ali ja mislim da inače rad Neovisnog odbora znači kao neovisnog tijela treba biti potpuno koncipiran na drugačiji način jer mi koliko problema imamo u BiH, koliko imamo kriminalaca u BiH, koliko imamo problema oko ilegalnih migracija, znači ovdje da ne idem u detalje, zaista mislim da bi u narednom periodu prvo se trebali pozabaviti sa tim da članovi ovog tijela zaista budu policijski eksperti, sudski, tužilački eksperti, znači ljudi profesori doktori nauka, a imamo takvih sveučilišta i u Banja Luci, i u Sarajevu i zaista da ovdje, a vidim jedan dio većih lica u ovom političkom, u Nezavisnom odboru, dobro sam rekao, instruirani su tu više kao političko tijelo, a ne kao Neovisni odbor, i onda kao rezultat rada imamo ovakav Plan rada. Mislim da on treba biti koncipiran na potpuno drugi način. Hvala vam.
Zahvaljujem kolegi Miletiću. Niko se dalje ne javlja za raspravu, zaključujem raspravu. Glasamo o Planu rada Nezavisnog odbora kao nezavisnog tijela policijske strukture BiH za 2022. godinu. Prisutno 14 – za 4, protiv 6, suzdržano 4. Nemamo opšte većine. Konstatujem, Plan rada Nezavisnog odbora kao nezavisnog tijela policijske strukture BiH za 2022. godinu nije usvojen. Prelazimo na tačku 11., Ad. 11. Prijedlog odluke o imenovanju članova Savjeta nacionalnih manjina Bosne i Hercegovine, podnosilac: Zajednička komisija za ljudska prava, broj: 03/6-34-1-684-2/22 od 23. 06. 2022. godine 17 Zajednička komisija za ljudska prava Parlamentarne skupštine BiH utvrdila je Prijedlog odluke o imenovanju članova Savjeta nacionalnih manjina BiH i dostavila ga Predstavničkom domu i Domu naroda Parlamentarne skupštine BiH na razmatranje i usvajanje. Predstavnički dom je na 30. sjednici održanoj 27.06.2022. godine usvojio Prijedlog odluke o imenovanju članova Savjeta nacionalnih manjina BiH. Otvaram raspravu. Niko se ne javlja, zatvaram raspravu. Glasamo o Prijedlogu odluke o imenovanju članova Savjeta nacionalnih manjina BiH. Prisutno 14 – za 14, protiv niko, uzdražan niko. Ima opšta, ima entitetska većina. Konstatujem, usvojili smo Odluku o imenovanju članova Savjeta nacionalnih manjina BiH u sastavu: 1. Zamire Sokoli Begović (Albanka) 2. Davor Ebner (Austrijanac) 3. Skender Mustagrudić (Crnogorac) 4. Željko Vasko (Čeh) 5. Franjo Rover (Italijan) 6. Ernest Grin (Jevrej) 7. Saša Mićin (Mađar) 8. Todorka Jovanović (Makedonka) 9. Velibor Kuvač (Nijemac) 10. Dejan Piotrovski (Poljak) 11. Mujo Fafulić (Rom) 12. Violeta Džolan (Rumunka) 13. Igor Kotjelnikov (Rus) 14. Mihal Hemun (Rusin) 15. Danijel Štefek (Slovak) 16. Dragica Tešić (Slovenka) 17. Hakan Varan (Turčin) 18. Miroslav Bobrek (Ukrajinac). Prelazimo na tačku 12., Ad. 12. Prijedlog odluke o imenovanju direktora i dva zamjenika direktora Agencije za prevenciju korupcije i koordinaciju borbe protiv korupcije, podnosilac Izvještaja o utvrđivanju rang-liste kandidata: Komisija za izbor i praćenje rada Agencije za prevenciju korupcije i koordinaciju borbe protiv korupcije, broj: 05/8-50-15-940/22 od 15. 06. 2022. godine 18
/nije uključen mikrofon/
Nema, zahvaljujem. Otvaram raspravu. Kolega Miletić. Izvolite.
Žao mi je što se opet moram javiti za riječ, ali evo pošto uglavnom o gospodinu Dodiku govorimo u negativnom kontekstu, evo ja ću ga sada spomenuti u pozitivnom kontekstu. To je možda bilo prije nekih dvije, tri godine i on je, možda, među prvim političarima koji je tražio da od ovih 70 i nešto agencija, uprava, organizacija koje imamo na državnom nivou, da se izvrši prestrukturiranje, ili da se jedan dio agencija uvjetno rečeno ugasi, a da se pojačaju neke druge. Ovo je sasvim izvjesno, ova Agencija je jedna od tih za koju smatram, bez obzira, gospodin Nović je koliko znam bio uključen i ona je zaista izašla, uvjetno rečeno, iz nekog međunarodnog sporazuma kad se vršio dogovor o reformi policije i policijskih snaga u BiH, pa se kao rezultat kompromisa napravi jedna ovakva agencija koja će raditi na prevenciji kriminala. Međutim, ono što je meni znakovito, koliko sada mogu da se sjetim finansijskih tih izvješća i broja uposlenika, mislim da je u Agenciji zaposleno nešto više od 30 ljudi i da otprilike godišnji budžet nešto više od miliona. Ja mislim, i to vas molim zaista, da u narednom periodu razmotrite, da vidimo kako i na koji način, a što bi bilo mnogo korisnije da ovu Agenciju prebacimo u nadležnu Agenciju za državne istrage i zaštitu, znači u okviru SIPA-e s obzirom na činjenicu da ovo što ljudi tamo rade za taj novac koji potroše ja mislim da je vrlo malo značajno kad je u pitanju, je li, sama borba protiv korupcije i kriminala u BiH i pored aktivnosti te koje rade, recimo, strategije ove dugoročne iz te oblasti, ja nisam vidio neku značajniju aktivnost koju su oni proveli svih ovih godina koliko postoji. Znači, u svakom slučaju, nemam ništa protiv ovih ljudi koje ste predložili, ali ću u tom kontekstu glasati svakako protiv ovog prijedloga. 19
Zahvaljujem. Ko se dalje javlja za riječ? Ne javlja niko, zaključujem raspravu. Glasamo o imenovanju prvog kandidata sa rang-liste kandidata za imenovanje direktora Agencije za prevenciju korupcije i koordinaciju borbe protiv korupcije, a to je Elvis Kondžić, kandidata sa rang-liste kandidata za imenovanje dva zamjenika direktora Agencije za prevenciju korupcije i koordinaciju borbe protiv korupcije,a to su Damirka Mioč i Rade Ristović. Molim da glasamo. Prisutno 13 – za 10, protiv 2, uzdržan 1. Federacija BiH – za 6, protiv 2, niko uzdržan. Republika Srpska – 4 za, niko protiv, 1 uzdržan. Imamo opštu, imamo entitetsku većinu. Konstatujem da je direktor Agencije za prevenciju korupcije i koordinaciju borbe protiv korupcije imenovan je Elvis Kondžić, a za zamjenika direktora Agencije za prevenciju korupcije i koordinaciju borbe protiv korupcije imenovani su Damirka Mioč i Rade Ristović. U svoje lično ime i u ime Doma naroda izabranima čestitam i želim da na najbolji mogući način obavljaju dužnost koja im je povjerena od strane Parlamentarne skupštine BiH. Prelazimo na 13. tačku, Ad. 13. Delegatska inicijativa Dragana Čovića koja glasi:“ Predlažem da Dom naroda Parlamentarne skupštine Bosne i Hercegovine usvoji Zaključak o prihvaćanju Radne definicije antisemitizma Međunarodnog saveza za sjećanje na holokaust“, broj: 02-50-6-1032/22 od 28. 06. 2022. godine Dobili ste Mišljenje Zajedničke komisije za ljudska prava Parlamentarne skupštine BiH. Komisija je podržala delegatsku incijativu. Riječ dajem gospodinu Prodavanoviću kojeg je ovlastila Zajednička komisija ako ima potrebe.
/nije uključen mikrofon/
Ne, hvala lijepo. Riječ dajem podnosiocu incijative ako cijeni da ima potrebe.
Sve je dato u printajnoj formi, i o incijativi, i obrazloženje. Hvala.
Hvala Vam lijepo. 20 Otvaram raspravu. Zlatko Miletić. Izvolite.
Hvala lijepo. Neću dugo. Zaista ja inače stojim na stanovištu sve ono što je dobro, bez obzira od koga dolazilo, u ovom slučaju to je od gospodina Čovića, da ovakvu incijativu, ja stojim na stanovištu da je treba podržati. Za razliku od vas iz Kolegija, pa čak koji ste javno izjavljivali pred kamerama da sve ono što dođe iz opozicije, da ćete vi kao Kolegij to odbijati, evo da vidite da mi nismo kao vi. Ono što sam mogao da primjetim, a prilikom posjete gospodina Čovića Izraelu, a nakon njega je bio i gospodin Dodik što mi je ovako vrlo znakovito, jako je bitno u BiH da razgovaramo o ovom pitanju, s obzirom na činjenicu da je u Drugom svjetskom ratu preko 6.000.000 Jevreja nastradalo i da je zaista taj holokaust, genocid, nazovite to najvećim zločinom u istoriji čovječanstva, zaista se trebamo odnositi s dužim poštovanjem ili ako hoćete, sa dužnim pijetetom prema tim ljudima. Ali očigledno da bi shvatili šta se dešavalo od '41. do '45. očigledno treba nas mnogo više otići u Izrael na taj Zid plača, pa da vidimo, očigledno ima tu neka i što se kaže, virtuelna veza, da bi shvatili ustvari koliki je opseg tog zločina. Ono što meni smeta i što mi ovako para uši čitavo ovo vrijeme, a ovu priliku koristim da se zahvalim Gradskom vijeću Mostara na razumjevanju, da mi i dan danas kad su u pitanju pojedine osobe iz naše istorije, a koje su učestvovale u fašističkim i nacističkim pokretima za vrijeme Drugog svjetskog rata, a u Sarajevu imamo takvih na desetine ulica i objekata, da imamo ljude, recimo, ili osobe koji su odgovorni za ubistvo preko 1.000 Jevreja u gradu Sarajevu i zamislite u gradu Sarajevu, u glavnom gradu BiH imamo nazive ulica ili nazive škola po njima, koji su propagirali nacizam, koji su propagirali fašizam itd. Znači, šta je ovdje neosporno, jedna stvar i to je dobro što makar danas raspravljamo o ovome da svi moramo shvatiti da su fašizam i nacizam zlo i da se protiv zla trebamo boriti na svaki mogući način, uključujući i ovo, znači da zaštitimo ljude na ovaj način kako je predložio to gospodin Čović, ali Boga mi i da obratimo pažnju na imena ulica, gradova, trgova, javnih objekata po zločincima iz Drugog svjetskog rata. Ja mislim da je konačno došlo vrijeme u BiH da se posvetimo tom pitanju i da to pitanje riješimo jednom za svagda kako bi bolje shvatili ono što se u BiH događalo od '92. do '95. godine ali nemojte da zaboravite samo u glavnom gradu BiH od '41. do '45. stradalo je od 15.000, 10.000 Jevreja je pobijeno samo u gradu Sarajevu. U svakom slučaju zahvaljujem se gospodinu Čoviću na ovom incijativi u nadam se da će ona pokrenuti lanac nekih drugih promjena u BiH. Hvala ljepo.
/nije uključen mikrofon/
Dobar dan svima. Dva su kriva navoda. Jedan je ovaj pokušaj gospodina Miletića da nekako nas svu trojicu stavi u isti koš koji se stalno odupire konstruktivnim prijedlozima opozicije, to jednostavno nije tako. Mi smo podržali skoro sve što ste Vi podržali i gospodin Bećirović. Većinom su to bili 21 nerealni prijedlozi, ali mi smo ih podržali, je li. Nisu prošli zato što ih SDA nije podržala ili Klub Bošnjaka. Druga stvar, Zid plača nema veze sa holokaustom, Zid plača ima veze sa rušenjem hrama i protjerivanjem Jevreja u Babilonsko robstvo od prije par hiljada godina.
Zahvaljujem kolegi Izetbegoviću. Kolega Denis Bećirović se javlja za riječ. Izvolite.
Pozdravljam sve prisutne. Želim vrlo jasno reći da i danas i ovih sedmica i mjeseci potvrđuje se da sve ono što sam javno govorio ovdje u Državnom parlamentu BiH pokazalo se realnim i opravdanim. Naime, 2016. godine u Predstavničkom domu pokrenuo sam incijativu kojom se zabranjuje odnosno traži ukidanje ulica u Mostaru koje nose imena po ustaškim zločincima. Šest godina poslije želim konstatirati da ta incijativa koja je predložena u Predstavničkom domu Parlamentarne skupštine BiH i koja je usvojena u Predstavničkom domu je očigledno oživotvorena i pokazala se da je bila i realna i opravdana. Prije toga predlagao sam, a i to će jednog dana biti usvojeno u ovoj zemlji, da usvojimo jedan zakon koji je u interesu svih građana i naroda BiH. To je zakon o zabrani djelovanja svih fašističkih organizacija u BiH. Kao što je i ovo usvojeno, ubijeđen sam u narednim godinama i u narednom periodu da će doći vrijeme kada ćemo i to usvojiti. I želim vrlo jasno podcrtati još jedan principijelan stav. Kada god bilo koja politička stranka, bilo koji pojedinac predloži bilo kakav prijedlog koji znači sprečavanje nacionalizma, šovinizma, fašizma, nacizma, to treba biti podržano u najvišem državnom organu BiH.
Zahvaljujem kolegi Bećiroviću. Nema više prijavljenih za raspravu. Zaključujem raspravu. Glasamo o delegatskoj incijativi gospodina Dragana Čovića. Prisutno 14 – za je glasalo 14. Protiv niko, uzdržan niko. Dakle, konstatujem delegatska incijativa Dragana Čovića je usvojena jednoglasno. Na dnevnom redu ostalo je još davanje saglasnosti za ratifikaciju sporazuma i ugovora. Predlažem da objedinimo raspravu i izjašnjenje o tačkama od 14. do 19., uključujući i tačku 19. Otvaram raspravu. Ne javlja se niko. Zaključujem raspravu. Hajde da se izjasnimo da objedinjemo raspravu o tačkama od 14. do 19. i izjašnjavanje uključujući i tačku 19. Od 14 prisutnih – za 14. Niko protiv, niko suzdržan. Ova incijativa je jednoglasno podržana. Ad. 14 – ad. 19. Davanje saglasnosti za ratifikaciju protokola, sporazuma i ugovora 22 Sada glasamo o davanju saglasnosti za ratifikaciju sporazuma, protokola i ugovora iz tačaka od 14. do 19., uključujući i tačku 19. dnevnog reda. Od 14 prisutnih – za 13, protiv niko, uzdržan 1. Federacija BiH – 9 za, protiv niko, uzdržan niko. Republika Srpska – za 4, protiv niko, uzdržan 1. Imamo opštu, imamo entitetsku većinu. Konstatujem da smo dali saglasnost za ratifikaciju sporazuma, protokola i ugovora iz tačke od 14. do 19., uključujući i tačku 19. dnevnog reda. Ovim zaključujem 24. sjednicu Doma naroda. Naknadno ćete biti obavješteni o eventualnom održavanju naredne sjednice. Oni koji budu kratko odmarali ugodan odmor i vidimo se. Življeli. Sjednica završena u 11 i 12 sati.